《夕逗繁昌浦诗》
南北朝·刘孝绰

日入江风静，安波似未流。岸回知舳转，解缆觉船浮。

暮烟生远渚，夕鸟赴前洲。隔山闻戍鼓，傍浦喧棹讴。

疑是辰阳宿，于此逗孤舟。

作者简介：（481—539）南朝梁彭城人，本名冉，字孝绰，小字阿士。七岁能文，年十四，代父起草诏诰，号“神童”。梁武帝天监初，起家著作佐郎。后迁尚书水部郎。作诗得武帝嗟赏。累擢秘书丞，廷尉卿。被到洽所劾，免官。位终秘书监。